RO   RO 
 
 
 COMISIA  
EUROPEANĂ   
Bruxelles, 16.2.2022  
COM(2022) 62 final  
2022/0042 (NLE)  
 
Propunere de  
DECIZIE A CONSILIULUI  
privind poziția care urmează să fie adoptată în numele Uniunii Europene, în cadrul celei 
de a doua părți a celei de a patra reuniuni a Conferinței părților la Convenția de la 
Minamata privind mercurul, referitoare la adoptarea unei decizii de stabilire a 
pragurilor pentru deșeurile de mercur, în conformitate cu articolul 11 alineatul (2) din 
convenția respectivă   
RO 1  RO EXPUNERE DE MOTIVE  
1. OBIECTUL PROPUNERII  
Prezenta propunere se referă la decizia de stabilire a poziției care urmează să fie adoptată în 
numele Uniunii, în cadrul celei de a doua părți a celei de a patra reuniuni a Conferinței 
părților la Convenția de la Minamata privind mercurul (COP4.2), referi toare la adoptarea 
preconizată a unei decizii de stabilire a pragurilor pentru deșeurile contaminate cu mercur sau 
compuși ai mercurului (denumite în continuare „deșeuri contaminate cu mercur”), astfel cum 
se prevede la articolul 11 alineatul (2) din conve nția menționată.  
2. CONTEXTUL PROPUNERII  
2.1. Convenția de la Minamata privind mercurul  
Convenția de la Minamata privind mercurul (denumită în continuare „acordul”) este 
principalul cadru juridic internațional care are ca scop protejarea sănătății umane și a mediului 
împotriva emisiilor și a evacuărilor antropice de mercur și de compuși de mercur în aer, apă și 
sol. Aceasta vizează întregul ciclu de viață al mercurului, de la extracția minieră primară a 
mercurului și până la eliminarea deșeurilor de mercu r. Acordul a intrat în vigoare la 
16 august  2017. Uniunea Europeană este parte la acord1, ca și majoritatea statelor membre.  
Articolul 11 alineatul (2) din acord prevede că, în sensul acordului, „deșeuri de mercur” 
înseamnă substanțe sau obiecte: (a) care constau din mercur sau din compuși ai mercurului ori 
(b) care conțin mercur sau compuși ai mercurului ori (c) contaminate cu mercur sau compuși 
ai mercurului, într -o cantitate care depășește pragurile ce urmează să fie stabilite de 
Conferința părților, și care sunt eliminate sau sunt destinate să fie eliminate sau trebuie să fie 
eliminate în conformitate cu dispozițiile legislației naționale sau ale acordului. Dispoziția 
precizează că această definiție a „deșeurilor de mercur” exclude deșeurile miniere (păm ântul 
extras, deșeurile de steril și reziduurile din minerit), cu excepția celor provenite din extracția 
primară a mercurului, care conțin mercur sau compuși ai mercurului sub pragurile care 
urmează a fi stabilite de Conferința părților.  
Articolul 11 alin eatul (3) din acord prevede că deșeurile care se califică drept deșeuri de 
mercur în temeiul articolului 11 alineatul (2) trebuie să fie gestionate în mod ecologic rațional.  
În cadrul celei de a treia reuniuni a COP (25 -29 noiembrie 2019), aceasta a adopt at 
Decizia  MC-3/52, care prevede următoarele aspecte:  
 
Pe de o parte, toate deșeurile care constau din mercur sau din compuși ai mercurului sau care 
conțin mercur sau compuși ai mercurului sunt „deșeuri de mercur” în sensul articolului  11 
alineatul  (2) din acord, indiferent de conținutul lor de mercur sau de c ompuși ai mercurului. În 
ceea ce privește pământul extras și deșeurile de steril provenite din alte activități miniere 
decât extracția minieră primară a mercurului, nu este necesar să se stabilească praguri, ceea ce 
implică faptul că acestea intră în domen iul de aplicare al articolului  11 din acord.  
                                                 
1 Decizia (UE) 2017/939 a Consiliului din 11 mai 2017 privind încheierea, în numele Uniunii Europene, a 
Convenției de la Minamata privind mercurul (JO L 142, 2.6.2017, p. 4).  
2 Decizia MC -3/5 Pragurile pentru deșeurile de mercur , Raportul Conferinței părțil or la Convenția de la 
Minamata privind mercurul referitor la lucrările celei de a treia reuniuni a acesteia, UNEP/MC/COP.3/23 
din 7.1.2020, se poate consulta la adresa: 
https://www.mercuryconvention.org/sites/default/files/documents/final_report/UNEP -MC-COP -3-23-
Report -EN.pdf  
RO 2  RO Pe de altă parte, în ceea ce privește deșeurile contaminate cu mercur sau cu compuși ai 
mercurului (denumite în continuare „deșeuri contaminate cu mercur”), inclusiv în ceea ce 
privește reziduurile din minerit,  altele decât cele provenite din extracția primară a mercurului 
(denumite în continuare „reziduuri miniere”), întrucât părțile nu au putut ajunge la nici un 
acord, grupul de experți tehnici, instituit în cadrul celei de a doua reuniuni a COP 
(19­23 noiembr ie 2018), urmează să continue discuțiile privind pragurile aplicabile în 
perioada dintre sesiuni premergătoare celei de a patra reuniuni a COP.  
2.2. Conferința părților  
Conferința părților la acord (denumită în continuare „COP”) exercită funcțiile care i -au fost 
încredințate prin acord și, în acest scop, are în vedere și întreprinde, printre altele, orice 
acțiuni suplimentare care ar putea fi necesare pentru îndeplinirea obiectivelor acordului, 
inclusiv adoptarea orientărilor relevante.  
În conformitate cu articolul 28 din acord și cu Decizia MC -1/1 privind regulamentul de 
procedură, adoptată de COP cu ocazia primei sale reuniuni (24 -29 septembrie 2017), fiecare 
parte dispune de un vot. Cu toate acestea, Uniunea, în calitate de organizație  de integrare 
economică regională, își exercită dreptul de vot, în aspectele care intră în domeniul său de 
competență, cu un număr de voturi egal cu numărul statelor sale membre care sunt părți la 
acord. Uniunea nu își exercită dreptul de vot dacă unul din  statele sale membre își exercită 
dreptul de vot și invers.  
2.3. Actul Conferinței părților avut în vedere  
Activitatea dintre sesiuni a experților menționată mai sus a avut ca rezultat un raport specific 
elaborat de secretariatul convenției, care include  un proiect de decizie a COP privind pragurile 
pentru deșeurile de mercur, care trebuie analizat și eventual adoptat în cadrul COP4.2 
(denumit în continuare „actul avut în vedere”)3. 
  
Actul avut în vedere va stabili praguri care să permită identificarea d eșeurilor contaminate cu 
mercur care vor intra sub incidența articolului 11 din acord. În consecință, actul avut în vedere 
va defini mai precis domeniul de aplicare al dispozițiilor din acord privind deșeurile, în 
special articolul 11 alineatul (3) referit or la obligația de a trata deșeurile de mercur relevante 
în conformitate cu principiul privind gestionarea în mod ecologic rațional.  
3. POZIȚIA CARE URMEAZĂ SĂ FIE LUATĂ ÎN NUME LE UNIUNII  
Poziția propusă care urmează să fie adoptată în numele Uniunii cons tă în a susține, în cadrul 
celei de a doua părți a celei de a patra reuniuni a COP, adoptarea unui act avut în vedere care 
este în concordanță cu acquis -ul UE.   
 
De fapt, în timp ce actul avut în vedere va completa Decizia MC -3/5 prin abordarea unei alte 
categorii de deșeuri de mercur, și anume deșeurile contaminate cu mercur, această poziție 
propusă este pe deplin conformă cu poziția UE adoptată în vederea COP.3, care a fost 
esențială pentru elaborarea prezentei decizii și a acoperit deja chestiunea pragul ui aplicabil 
unor astfel de deșeuri4.  
                                                 
3 UNEP/MC/COP.4/8.  
4 A se vedea Decizia (UE) 2019/2119 a Consiliului din 21 noiembrie 2019 privind poziția care  urmează să 
fie adoptată în numele Uniunii Europene, la cea de a treia reuniune a Conferinței părților la Convenția de la 
Minamata privind mercurul, referitoare la adoptarea unei decizii de stabilire a pragurilor pentru deșeurile de 
 
RO 3  RO  
Deșeurile de mercur sunt reglementate la nivelul UE, în special prin Regulamentul (UE) 
2017/852 al Parlamentului European și al Consiliului din 17 mai 2017 privind mercurul și de 
abrogare a Regulamentului (CE) nr. 1102/20085, prin Directiva 2008/98/CE a 
Parlamentului  European și a Consiliului din 19 noiembrie 2008 privind deșeurile6, prin 
Directiva 2006/21/CE a Parlamentului European și a Consiliului din 15 martie 2006 privind 
gestionarea deșeurilor din industriile extractive și de modificare a Directivei 2004/35/CE7 și 
prin Decizia 2000/532/CE a Comisiei din 3 mai 2000 de înlocuire a Deciziei 94/3/CE de 
stabilire a unei liste de deșeuri în temeiul articolului 1 litera (a) din Directiva 75/442/CEE a 
Consiliului privi nd deșeurile și a Deciziei 94/904/CE a Consiliului de stabilire a unei liste de 
deșeuri periculoase în temeiul articolului 1 alineatul (4) din Directiva 91/689/CEE a 
Consiliului privind deșeurile periculoase8.  
 
Legislația UE privind deșeurile are la bază obligația principală prevăzută la articolele 13 și 17 
din Directiva 2008/98/CE, potrivit căreia statele membre trebuie să adopte măsurile necesare 
pentru a garanta că gestionarea deșeurilor se face fără a pune în pericol sănătatea umană și 
fără a dăuna med iului. Aceste dispoziții pun în aplicare obligația privind gestionarea în mod 
ecologic rațional prevăzută la articolul 11 alineatul (3) din acord.  
 
Într-adevăr, deși UE a avut un rol esențial în ceea ce privește elaborarea acordului, inclusiv a 
dispozițiil or sale privind deșeurile de mercur, și deși experții UE au contribuit în mod 
semnificativ la discuțiile experților din perioada dintre sesiuni menționate anterior, acquis -ul 
UE privind deșeurile depășește prevederile articolului 11 din acord, întrucât toa te deșeurile de 
mercur menționate în această dispoziție sunt reglementate la nivelul UE și fac obiectul 
gestionării în mod ecologic rațional, indiferent de conținutul lor de mercur sau de compuși ai 
mercurului.  
 
Este necesară o poziție a Uniunii, întrucât,  odată adoptat, părțile la acord vor trebui să pună în 
aplicare actul avut în vedere.  
4. TEMEI JURIDIC  
4.1. Temeiul juridic procedural  
4.1.1.  Principii  
Articolul 218 alineatul (9) din Tratatul privind funcționarea Uniunii Europene (TFUE) 
prevede posibilitatea adoptării unor decizii de stabilire „a pozițiilor care trebuie adoptate în 
numele Uniunii în cadrul unui organism creat printr -un acord, în cazul în care acest organism 
trebuie să adopte acte cu efecte juridice, cu excepția actelor care modif ică sau completează 
cadrul instituțional al acordului.”  
Conceptul de „acte cu efecte juridice” include actele care au efecte juridice în temeiul 
normelor de drept internațional aplicabile organismului în cauză. De asemenea, în sfera 
                                                                                                                                                         
mercur, astfel cum se m enționează la articolul 11 alineatul (2) din convenția respectivă (JO L 3210, 
11.12.2019, p. 117).  
5 JO L 137, 24.5.2017, p. 1.  
6 JO L 312, 22.11.2008, p. 3.  
7 JO L 102, 11.4.2006, p. 15.  
8 JO L 226, 6.9.2000, p. 3.  
RO 4  RO conceptului intră instr umentele care nu au un caracter obligatoriu în temeiul dreptului 
internațional, dar care „au vocația de a influența în mod decisiv conținutul reglementării 
adoptate de legiuitorul Uniunii”9. 
4.1.2.  Aplicarea la cazul în discuție  
COP este un organism creat printr -un acord, și anume Convenția de la Minamata privind 
mercurul.  
Actul avut în vedere, pe care COP este invitată să îl adopte, constituie un act cu efecte 
juridice, deoarece părțile la acord iau măsuri pentru a se asigura că acestea sunt puse în 
aplica re și respectate.  
Actul avut în vedere nu completează și nici nu modifică cadrul instituțional al acordului.  
Prin urmare, temeiul juridic procedural al propunerii de decizie este articolul 218 alineatul (9) 
din TFUE.  
4.2. Temeiul juridic material  
4.2.1.  Principii  
Temeiul juridic material al unei decizii adoptate în temeiul articolului 218 alineatul (9) din 
TFUE depinde în primul rând de obiectivul și de conținutul actului avut în vedere cu privire la 
care se adoptă o poziție în numele Uniunii. În cazul în c are actul avut în vedere urmărește 
două obiective sau include două elemente, iar unul dintre aceste obiective sau elemente poate 
fi identificat ca fiind obiectivul sau elementul principal, iar celălalt obiectiv sau element are 
mai degrabă un caracter acces oriu, decizia adoptată în temeiul articolului 218 alineatul (9) din 
TFUE trebuie să se întemeieze pe un singur temei juridic material, respectiv cel impus de 
obiectivul sau de elementul principal sau predominant.  
4.2.2.  Aplicarea la cazul în discuție  
Obiectivul principal și conținutul actului avut în vedere se referă la mediu.  
Prin urmare, temeiul juridic material al deciziei propuse este articolul 192 alineatul (1) din 
TFUE.  
4.3. Concluzie  
Temeiul juridic al deciziei propuse ar trebui să fie articolul  192 alineatul  (1) din TFUE, 
coroborat cu articolul  218 alineatul  (9) din TFUE.  
                                                 
9 Hotărârea Curții de Justiție din 7 octombrie 2014, Germania/Consiliu, C -399/12, ECLI:EU:C:2014:2258, 
punctele 61 -64.  
RO 5  RO 2022/0042 (NLE)  
Propunere de  
DECIZIE A CONSILIULUI  
privind poziția care urmează să fie adoptată în numele Uniunii Europene, în cadrul celei 
de a doua părți a celei de a patra reuniuni a Conferinței părților la Convenția de la 
Minamata privind mercurul, referitoare la adoptarea unei decizii de stabilire a 
pragurilor pentru deșeurile de mercur, în conformitate c u articolul 11 alineatul (2) din 
convenția respectivă  
CONSILIUL UNIUNII EUROPENE,  
având în vedere Tratatul privind funcționarea Uniunii Europene, în special articolul 192 
alineatul (1), coroborat cu articolul 218 alineatul (9),  
având în vedere propunerea C omisiei Europene,  
întrucât:  
(1) Convenția de la Minamata privind mercurul10 (denumită în continuare „acordul”) a 
fost încheiată de Uniune prin Decizia (UE) 2017/939 a Consiliului11 și a intrat în 
vigoare la 16 august 2017.  
(2) În temeiul Deciziei MC -1/1 pri vind regulamentul de procedură adoptată de Conferința 
părților la acord (denumită în continuare „Conferința părților”) la prima sa reuniune, 
părțile trebuie să depună toate eforturile pentru a ajunge, prin consens, la un acord cu 
privire la toate aspectele  materiale.  
(3) În cadrul celei de a treia reuniuni a Conferinței părților la acord din 25 -29 noiembrie 
2019, aceasta a adoptat Decizia MC -3/512 de stabilire a pragurilor pentru deșeurile care 
constau în mercur sau compuși ai mercurului ori care conțin mer cur sau compuși ai 
mercurului, astfel cum se menționează la articolul  11 alineatul (2) din acord, și prin 
care se solicită grupului de experți tehnici, instituit în cadrul celei de a doua reuniuni a 
Conferinței părților din 19 -23 noiembrie 2018, să elabore ze praguri pentru deșeurile 
contaminate cu mercur sau compuși ai mercurului („deșeuri contaminate cu mercur”), 
inclusiv pentru reziduurile din minerit, altele decât cele provenite din extracția primară 
a mercurului.  
(4) Se preconizează că, în cadrul celei  de a doua părți a celei de a patra reuniuni a 
Conferinței părților din 21 -25 martie 2022, aceasta va adopta o decizie (denumită în 
                                                 
10 Copia certificată a Convenției de la Minamata privind mercurul este disponibilă la adresa: 
https://treaties.un.org/doc/Treaties/2013/10/20131010%2011 -16%20AM/CTC -XXVII -17.pdf  
11 Decizia (UE) 2017/939 a Consiliului din 11 mai 2017 privind încheierea, în numele Uniunii Europene, 
a Convenției de la Minamata privind mercurul (JO L 142, 2.6.2017, p. 4).  
12 Decizia MC -3/5 Pragurile pentru deșeurile de mercur , Raportul Conferinței părțil or la Convenția de la 
Minamata privind mercurul referitor la lucrările celei de a treia reuniuni a acesteia, 
UNEP/MC/COP.3/23, 7.1.2020, se poate consulta la adresa: 
https://www.mercuryconvention.org/sites/default/files/documents/final_report/UNEP -MC-COP -3-23-
Report -EN.pdf  
RO 6  RO continuare „decizia propusă”) referitoare la pragurile pentru deșeurile contaminate cu 
mercur, astfel cum se prevede la arti colul 11 alineatul (2) din acord, care ar defini 
astfel domeniul de aplicare al articolului 11 din acord pentru astfel de deșeuri. 
Deșeurile contaminate cu mercur care ar intra sub incidența articolului 11 alineatul (2) 
din acord ar trebui să facă obiectul  gestionării în mod ecologic rațional în temeiul 
articolului 11 alineatul (3) din acordul respectiv.  
(5) Este oportun să se stabilească poziția care urmează să fie adoptată în numele Uniunii 
în cadrul Conferinței părților, întrucât prezenta propunere de de cizie, dacă este 
aprobată, va produce efecte juridice, părțile la acord trebuind să ia măsuri pentru a o 
pune în aplicare la nivel național și/sau regional.  
(6) Uniunea a contribuit în mod semnificativ la elaborarea dispozițiilor privind deșeurile 
prevăzute în acord și la lucrările dintre sesiuni ale experților lansate prin 
Decizia  MC­3/5, iar acest lucru a condus la propunerea de decizie. Acquis -ul Uniunii 
prevede deja obligația ca toate deșeurile de mercur menționate la articolul 11 
alineatul  (2) din acord, inclusiv deșeurile contaminate cu mercur, să fie gestionate fără 
a pune în pericol sănătatea umană și fără a dăuna mediului, indiferent de conținutul lor 
de mercur.  
(7) Uniunea ar trebui să sprijine numai adoptarea de către Conferința părților a unei 
decizii care este în concordanță cu acquis -ul Uniunii,  
ADOPTĂ PREZENTA DECIZIE:  
Articolul 1  
Poziția care urmează să fie adoptată în numele Uniunii în cadrul celei de a doua părți a celei 
de a patra reuniuni a Conferinței părților la acord este de a  sprijini adoptarea unei 
decizii  privind pragurile pentru deșeurile contaminate cu mercur care este în concordanță cu 
acquis -ul Uniunii.  
Articolul 2  
Prezenta decizie se adresează Comisiei.  
 
Adoptată la Bruxelles,  
  Pentru Consiliu,  
 Președintele